akta	

Azalpena

Akta bat idazteko orduan ere, eman nahi zaion formaltasunaren arabera, moldatu ahal izango da, baina orokorrean xehetasun hauek zaintzea komeni da:
1.	Izenburua jartzea.
2.	Bilerari buruzko datuak jartzea: zenbatgarrena den, eguna, ordua eta tokia.
3.	Bertaratu direnen eta bertaratu ez direnen berri ematea.
4.	Aztertu diren gaien zerrenda.
5.	Esan-eginak eta erabaki-proposamenak. Atal hau litzateke aktaren muina. Inportantea da puntuz puntu joatea eta puntu bakoitzari bere izenburua jartzea, eta ondoren ondo bereiztea bertan esandakoak eta hartutako erabakiak edota izendatutako ardurak, eta abar (ikus adibidea).
6.	Amaiera. Labur-labur bilerari amaiera eman zaiola adieraztea da. Komeni bada, hurrengo bilera non eta noiz egingo den ere jakinaraz daiteke.
7.	Toki-egunak, izenpea (izen-abizenak edota kargua) eta eranskinen erreferentzia. Atal hau ez da beti jasotzen, hasieran esan dugun moduan, aktari eman nahi zaion formaltasunaren arabera erabakiko da sartu edo ez.

AKTA 
Adibidea	

Eskema
	Adibidea

izenburua >	Eguzki kultur elkartearen zuzendaritza batzordearen bileraren akta

bilerari buruzko zehaztasunak >	Bilera-zenbakia: 2.a
Eguna: 1994-02-15 (asteartea)
Ordua: 09:00-15:45
Tokia: Elkartearen egoitzan.

bertaratuak >	Bertaratuak
................................................................................., lehendakaria
................................................................................., ...................
................................................................................., idazkaria

bertaratu ez direnak >	Bertaratu ez direnak
................................................................................., ...................

aztergaiak >	Aztergaiak
1.- Aurreko akta irakurri eta, hala badagokio, onartzea.
2.- Kultura hamabostaldirako kartel lehiaketako irabazlea aukeratzea.
3.- Eskariak eta galderak.

esan-eginak eta erabakiak >	Esan-eginak eta erabakiak

1.- Akta onartzea
Lehendakariak bilerari hasiera eman dio, idazkariari aurreko akta irakurtzeko eskatuta.
Erabakia:
Batzordekideek aho batez onartu dute aurreko akta.

2.- Kultura hamabostaldia iragartzeko kartela aukeratzea.
Idazkariak Kultura hamabostaldia iragartzeko kartela aukeratzeko lehiaketara aurkeztutako lanen berri eman du. Zuzendaritzakideek lanok aztertu eta baloratu dituzte eta balorazio horiek kontuan hartuta, kartel irabazlea aukeratu dute. 
Erabakia:
Kultura hamabostaldia iragartzeko, Julio Agirrek aurkeztutako kartela aukeratzea.

3.- Eskariak eta galderak
Ez da izan ez eskaerarik, ez galderarik.
AKTA 
Adibidea
(Jarraipena)

	
amaiera >	Bilera amaitutzat eman dugu eta, eztabaidatu eta erabakitakoa jasota gera dadin, agiri hau egiten dut lehendakariaren oniritziarekin.

toki-egunak >	Bergara, 2002ko ekainaren 10a	
izenpea >
sinadura	                                               
                                                                     O.e.	
izen-abizenak	........................                                              ......................	
kargua	Idazkaria                                                       Lehendakaria